Peirianwyr Seiberddiogelwch
Prif Swyddogaeth
Arwain y gwaith o ddatblygu AI mainc arbrofi yn yr Hyb Arloesedd Seiber, gan gymryd cyfrifoldeb am gynnal a chadw, optimeiddio a gwella amgylcheddau AI digidol a ffisegol ar y fainc arbrofi. Darparu cyngor, arweiniad a chefnogaeth i randdeiliaid y diwydiant, ac arwain strategaeth ar gyfer datblygu senarios ymosodiadau seiber yn y maes hwn. Cefnogi ymhellach y cyrsiau hyfforddi technoleg weithredol gan ddatblygu ymarferion technoleg weithredol a helpu i’w cyflwyno.

Prif ddyletswyddau
· Cefnogi ymchwilwyr a chwmnïau seiberddiogelwch newydd i osod, ffurfweddu a defnyddio’r AI maes seiber at ddibenion ymchwil uwch ar seiberymosod a seiberamddiffyn, a bod yn gyfrifol am ddatrys problemau yn annibynnol gan ddefnyddio eich crebwyll a’ch creadigrwydd i awgrymu’r camau gweithredu mwyaf priodol, gan sicrhau bod y gynulleidfa yn deall materion ac atebion cymhleth a chysyniadol.
· Ymchwilio a dadansoddi materion penodol ym maes AI yn seiberddiogelwch, gan lunio adroddiadau argymhellion, wedi’u cefnogi gan ddatblygiadau ym AI yn maes ymchwil seiberddiogelwch.
· Sicrhau bod darpariaeth yr arbenigedd seiberddiogelwch yn ogystal â datblygu a chefnogi’r fainc arbrofi yn cael eu darparu i'r sefydliad, gan newid y cyflwyniad yn rhagweithiol yn unol â gofynion cwsmeriaid.
· Cydweithio ag eraill i argymell ffyrdd o ddatblygu prosesau a gweithdrefnau sefydledig.
· Meithrin perthnasoedd gwaith gydag enwau cyswllt allweddol i sicrhau bod amcanion y swydd yn cael eu bodloni, gan ddatblygu cysylltiadau cyfathrebu priodol â’r seibergymunedau lleol a chenedlaethol yn ôl y galw.
· Creu gweithgorau penodol sy’n cynnwys cydweithwyr ar draws y rhaglen i ddiffinio gofynion offer prawf Seiberddiogelwch.
· Goruchwylio timau meinciau arbrofi penodol o bryd i'w gilydd i gyflawni amcanion allweddol.
· Datblygu a darparu hyfforddiant lle bo hynny'n briodol.
· Ymgymryd ag amrywiaeth o ddyletswyddau gweinyddol i gefnogi’r Hyb Arloesedd Seiber.
· Hyfforddi ac arwain gweithwyr eraill ar draws y Brifysgol o ran Seiberddiogelwch yn ôl yr angen.
Dyletswyddau Cyffredinol
· Sicrhau eich bod yn defnyddio eich dealltwriaeth o bwysigrwydd cyfrinachedd wrth gyflawni eich holl ddyletswyddau.
· Dilyn polisïau’r Brifysgol o ran Iechyd a Diogelwch a Chydraddoldeb ac Amrywiaeth.
· Cyflawni dyletswyddau eraill o bryd i’w gilydd nad ydynt wedi'u nodi uchod ond sy'n cyd-fynd â gofynion y rôl.






Meini prawf hanfodol
Cymwysterau ac Addysg
1. Gradd/cymhwyster NVQ Lefel 4, neu aelodaeth/profiad proffesiynol cyfatebol
Gwybodaeth, Sgiliau a Phrofiad
2. Profiad sylweddol o weithio ym maes datblygu meinciau arbrofi seiberddiogelwch.
3. Y gallu i ddangos gwybodaeth broffesiynol ym maes rhwydweithiau TG i roi cyngor ac arweiniad i gwsmeriaid mewnol ac allanol  
4. Y gallu i sefydlu systemau a gweithdrefnau swyddfa safonol (rhyngwynebau llinell orchymyn) a gwneud gwelliannau fel sy’n briodol
Gwasanaeth Cwsmeriaid, Cyfathrebu a Gwaith Tîm
5. Y gallu i gyfleu gwybodaeth gysyniadol fanwl a chymhleth yn effeithiol ac yn broffesiynol i ystod eang o bobl.
6. Tystiolaeth o’r gallu i ystyried anghenion cwsmeriaid ac addasu'r gwasanaeth yn unol â hynny er mwyn sicrhau bod gwasanaeth o safon yn cael ei roi.
Cynllunio, Dadansoddi a Datrys Problemau
7. Tystiolaeth o’r gallu i ddatrys problemau sylweddol drwy gymryd y cam cyntaf a bod yn greadigol; canfod a chynnig atebion ymarferol a datrys problemau drwy gynnig ystod o ganlyniadau posibl.
8. Tystiolaeth o feddu ar wybodaeth amlwg am ddatblygiadau allweddol yn y ddisgyblaeth arbenigol
9. Tystiolaeth o’r gallu i weithio heb oruchwyliaeth hyd derfynau amser, a chynllunio a phennu blaenoriaethau ar gyfer eich gwaith eich hun a gwaith pobl eraill, yn ogystal â monitro’r cynnydd.
Arall
10. Parodrwydd i hyfforddi a datblygu ymhellach
Meini prawf dymunol
11. Cymhwyster ôl-raddedig/proffesiynol yn AI.
12. Profiad o weithio ym maes addysg uwch.
13. Rhuglder yn y Gymraeg, yn ysgrifenedig ac ar lafar

